cyanic-selkie/wikianc huggingface dataset:
மனோரா
தற்போது இது புனரமைக்கப்பட்டுள்ளது.
வரலாறு
1815 ஆம் ஆண்டில் வாட்டர்லூ போரில் நெப்போலியன் போனபார்டே (15 ஆகஸ்ட் 1769 - 5 மே 1821) மீது ஆங்கிலேயர்கள் வெற்றிகரமாக முன்னேறியதை நினைவுகூரும் வகையில் 1814-1815 ஆம் ஆண்டில் தஞ்சாவூர் மராத்தா ஆட்சியாளர் இரண்டாம் சரபோஜி (பொ.ச. 1777-1832) என்பவரால் இந்த கோட்டை கட்டப்பட்டது. இந்த கோட்டை அரச குடும்பத்தின் வசிப்பிடமாகவும், ஒரு கலங்கரை விளக்கமாகவும் செயல்பட்டது. ஒரு கல் கல்வெட்டு இதைப் பற்றி குறிப்பிடுகையில், "பிரித்தானிய அரசின் ஆயுதங்களின் வெற்றிகளையும், நெப்போலியன் போனபார்ட்டின் வீழ்ச்சியையும் நினைவுகூரும் வகையில் ஆங்கிலேயரின் நண்பரும் கூட்டாளியும்" என்று கூறுகிறது.
அமைப்பு
இந்த கோட்டை பட்டுகோட்டையிலிருந்து 20 கிமீ (12 மைல்) தொலைவிலும், தஞ்சாவூரிலிருந்து 65 கிமீ (40 மைல்) தொலைவிலும் வங்காள விரிகுடாவின் கரையில் சின்னமனை (விஜயகுமார் வீரப்பன்) அல்லது சரபேந்திரராஜன்பட்டினம் என்ற இடத்தில் அமைந்துள்ளது. மனோரா என்ற சொல் கோபுரம் என்று பொருள்படும். இது, மினார் என்ற வார்த்தையிலிருந்து உருவானதாக நம்பப்படுகிறது. அறுகோண வடிவமும் 8 அடுக்குள்ள இந்தக் கோபுரத்தின் உயரம் 120 அடி, உச்சியை அடைய 120 படிகள் உள்ளன. கோபுரம் ஒரு சுவர் மற்றும் ஒரு அகழியால் சூழப்பட்டுள்ளது. இது ஒரு கோட்டையை ஒத்திருக்கிறது. இந்த நினைவுச்சின்னம் பகோடா போல தோற்றமளிக்கிறது. வளைந்த ஜன்னல்கள், வட்டமான படிக்கட்டுகள் மற்றும் மேற்கூரையின் கீழ்பகுதி ஆகியவை ஒரு மாடியை மற்றொன்றிலிருந்து பிரிக்கின்றன.
இது தஞ்சை மாவட்டக் கடலோரத்தில் சேதுபாவாசத்திரம் ஊராட்சி ஒன்றியத்திற்கு உட்பட்டு சேதுபாவாசத்திரம் அருகே உள்ளது. மேலும், தமிழ்நாடு அரசின் சுற்றுலாத்தலமாக அறிவிக்கப்பட்டுள்ளது.
சேதமும் புனரமைப்பும்
2007 ல் இது, தமிழ்நாடு சுற்றுலாத்துறையினரால் புனரமைக்கப்பட்டது.
பொன்னம்பலம் ஞாபகார்த்த வைத்தியசாலை குண்டுவெடிப்பு
பொன்னம்பலம் ஞாபகார்த்த வைத்தியசாலை குண்டுவெடிப்பு (Ponnampalam Memorial hospital bombing) 2009 ஆம் ஆண்டு பிப்ரவரி மாதம் ஆறாம் தேதியன்று நிகழ்ந்தது. இலங்கை விமானப்படையினர் நாட்டின் முல்லைத்தீவு மாவட்டத்தில் உள்ள புதுக்குடியிருப்பில் அமைந்திருந்த பொன்னம்பலம் ஞாபகார்த்த மருத்துவமனை மீது இக்குண்டுவீச்சுத் தாக்குதலை மேற்கொண்டனர். மருத்துவமனை முற்றிலும் சேதமடைந்தது. 61 நோயாளிகள் கொல்லப்பட்டனர். பலர் படுகாயமடைந்தனர். இதேவேளையில் இலங்கை தரைப்படையினரும் மருத்துவமனை மீது கண்மூடித்தனமான எறிகணைத் தாக்குதலை மேற்கொண்டனர். இதனால் உயிர்பிழைத்திருந்த நோயாளிகளைக் கூட மீட்கமுடியாத நிலை ஏற்பட்டது.
வரலாறு
இலங்கை இராணுவம் பாதுகாப்பு வலயத்திலுள்ள மருத்துவமனைகள் மீது கண்மூடித்தனமாக பீரங்கிகளால் எறிகணைத் தாக்குதல் நடத்தியதாகவும், 2008 ஆம் ஆண்டி டிசம்பர் மாதம் முல்லைத்தீவு பொது வைத்தியசாலை தொடங்கி குறைந்தது எட்டு மருத்துவமனைகள் உட்பட வான்வழியாகத் தாக்கியதாகவும் மனித உரிமைகள் கண்காணிப்பகம் குற்றம் சாட்டியது. மனித உரிமைகள் கண்காணிப்பகம் இந்த தாக்குதல்களை போர்க்குற்றங்கள் என்றும் கூறியது. மருத்துவமனைகள் தெளிவாகக் குறிவைக்கப்பட்டுள்ளன என்றும் அவர்கள் கூறினர்.
இலங்கையில் பொறுப்புக்கூறல் தொடர்பான நிபுணர்கள் குழுவின் அறிக்கையும், இலங்கை இராணுவம் மருத்துவமனைகள் மீது தாக்குதல் நடத்தியதாகக் கூறப்படும் குற்றச்சாட்டுகள் நம்பகத்தன்மை வாய்ந்தவை எனக் கண்டறிந்தது.
"பாதுகாப்பு வலயத்திற்கு வெளியே எந்த ஒரு மருத்துவமனையும் செயல்படக்கூடாது. பாதுகாப்புக்கு அப்பாற்பட்ட அனைத்தும் முறையான இலக்கே" என்று கோத்தபய இராசபக்சே கூறியதுடன், இத்தாக்குதல் நியாயமானது என்றும் கூறினார். இலங்கைத் தீவில் சண்டையிடும் தரப்பினரிடம், "புதுக்குடியிருப்பு மருத்துவமனை அல்லது "பாதுகாப்பான வலயத்திற்கு உள்ளே துப்பாக்கிச் சூடு நடத்த வேண்டாம்" என்று அமெரிக்க இராசாங்கச் செயலர் இலாரி கிளிண்டனும்ம, பிரித்தானிய வெளிவிவகார அமைச்சர் டேவிட் மிலிபாண்டும் இணைந்து அழைப்பு விடுத்திருந்தனர் என்பதும் குறிப்பிடத்தக்கதாகும்.
மேற்கோள்கள்
பகுப்பு:இலங்கையில் போர் குற்றங்கள்
ஆலுரு வெங்கட ராவ்
ஆலுரு வெங்கட ராவ் (Aluru Venkata Rao) (சில நேரங்களில் ஆலுரு வெங்கட ராயா என்றும் அழைக்கப்பட்டார்.) (12 சூலை 1880  - 25 பிப்ரவரி 1964) இவர் ஓர் இந்திய புரட்சியாளரும், வரலாற்றாசிரியரும், எழுத்தாளரும் மற்றும் பத்திரிகையாளரும் ஆவார். கர்நாடக பிராந்தியத்தில் ஒரு தனி கர்நாடக மாநிலத்திற்கான பங்களிப்புக்காக இவர் கர்நாடக குலப்புரோகிதர் என்று போற்றப்படுகிறார். மைசூர், மும்பை மாகாணம் மற்றும் ஐதராபாத்தின் கன்னட மொழி பேசும் மக்களுக்காக ஒரு மாநிலத்தை உருவாக்குவதற்கு ஆதரவாக கர்நாடக எக்கிகாரனா இயக்கத்தை மேற்கொள்வதில் இவர் பிரபலமானார்.
இவர் ஜெய கர்நாடகா என்ற தனது சொந்த செய்தித்தாளைத் தொடங்கினார். செய்தித்தாளின் ஒரே நோக்கம் கர்நாடகாவின் மாநில நிலைக்கு பாடுபடுவதாகும் என்று கூறினார்.
ஆரம்ப கால வாழ்க்கை
இவர் 1880 சூலை 12 ஆம் தேதி வருவாய் துறையில் தலைமைக் கணக்காளராக பணியாற்றிய பீமா ராவ் என்பவருக்குப் பிறந்தார். இவரது குடும்பம் கர்நாடகாவின் பிஜாப்பூர் உள்ள மரபுவழி மத்வ பிராமணக் குடும்பத்தைச் சேர்ந்தவர்கள் ஆவர். பெர்குசன் கல்லூரியில் இளங்கலையும், சட்டமும் படித்தார். அங்கு விநாயக் தாமோதர் சாவர்க்கர், சேனாபதி பாபாட் மற்றும் பால கங்காதர திலகர் ஆகியோருடன் தொடர்பு கொண்டிருந்தார். இவர் திலகரின் நெருங்கிய நண்பராக இருந்து அவரது கீதை இகசியம் என்ற நூலை கன்னட மொழியில் மொழிபெயர்த்தார்.
படைப்புகள்
சந்திரோதயா, கர்நாடக பத்ரா, மற்றும் ராஜகம்சா, கர்நாடக விருத்தா போன்ற செய்தித்தாள்களுக்கு கட்டுரைகளை எழுதத் தொடங்கினார். 1906 ஆம் ஆண்டில் இவர் ஒரு மாத இதழான வகுபூசானாவின் ஆசிரியராக பணியாற்றத் தொடங்கினார். நவம்பர் 1922 இல், ஜெய கர்நாடகா என்ற மாத இதழைத் தொடங்கினார். இது பல்வேறு தலைப்புகளில் கட்டுரைகளை வெளியிட்டது. இவர் எழுதிய சுமார் 27 புத்தகங்கள் வெளியிடப்பட்டுள்ளன. அவற்றில் முதலாவது 1907 இல் வித்யாரண்யா சரித்திரே என்பதாகும். கர்நாடக கதா வைபவம், கர்நாடக வீரரத்நாகலு, கர்நாடகத்வ சூத்திரகலு மற்றும் கர்நாடகத்வ விகாசா போன்றவையும் அடங்கும். 1907 ஆம் ஆண்டில் இவர் கன்னட எழுத்தாளர்களின் மாநாட்டை ஏற்பாடு செய்தார். அடுத்த ஆண்டு கர்நாடக கிரந்த பிரசாரதா மண்டலியைத் தொடங்கினார். 1930 இல் மைசூரில் நடைபெற்ற கன்னட சாகித்ய மாநாட்டிற்குத் தலைமை தாங்கினார். திலகரின் விருப்பத்திற்கு இணங்க, அவரது படைப்பான கீதை இகசியம் என்னும் நூலை மராத்தியில் இருந்து கன்னடத்திற்கு மொழிபெயர்த்தார். இவர் பகவத் கீதையை சுயாதீனமாக விளக்கி, கன்னடத்தில் கீதை பிரகாசா, கீதை பரிமலா, கீதை சந்தேசா, கீதை குசுமா மஞ்சரி ஆகிய புத்தகங்களை எழுதியுள்ளார்.
கர்நாடகட குலப்புரோகிதர்
நவம்பர் 1, 1956 அன்று கர்நாடகா ஒன்றுபட்டபோது இவர் மிகுந்த மகிழ்ச்சியடைந்தார். இவர் அம்பிக்குச் சென்று விருபாக்சர் கோவிலில் புவனேசுவரி தெய்வத்திற்கு பூசை செய்து கர்நாடகத குலப்புரோகிதர் என்ற பெயரைப் பெற்றார். தேசிய கீதத்தில் குறிப்பிடப்பட்டுள்ள மாநிலங்களின் பட்டியலில் கர்நாடகாவின் பெயர் இடம் பெறாதது குறித்து இவர் மிகவும் வருந்தினார். மேலும் அதுகுறித்து பிரதமருக்கும் இந்தியக் குடியரசுத்தலைவருக்கும்  எழுதினார். தலைநகரான பெங்களூருவில் 1963 ஆம் ஆண்டில் மாநிலம் அமைக்கப்பட்ட எட்டாவது ஆண்டு நினைவு நாளில் இவர் கௌரவிக்கப்பட்டார்.
குறிப்புகள்
பகுப்பு:1964 இறப்புகள் பகுப்பு:1880 பிறப்புகள் பகுப்பு:கன்னட எழுத்தாளர்கள் பகுப்பு:கர்நாடக வரலாறு
ஈயம்
ஈயம் (Lead) ஒரு வேதியியல் உலோகம் ஆகும். இதன் தனிம அட்டவணைக் குறியீடு Pb. இதன் அணுவெண் 82. இது ஒரு மென்மையான‌ உலோகம் அகும். இது தட்டாக்கக்கூடிய பார உலோகமாகும். இது வளியுடன் இலகுவில் தாக்கமடைவதால் இதன் மீது காணப்படும் ஒக்சைட்டுப் படை இதனை அழகற்ற சாம்பல் நிறப்பொருளாகக் காட்டும். எனினும் வெட்டியவுடன் வெள்ளி போல பளபளக்கும். இதுவே மிகவும் அதிக திணிவுடைய கருவுள்ள நிலைப்புத்தன்மையுடைய (கதிர்த்தொழிற்பாற்ற) தனிமமாகும். இதற்கு அணுவெண்ணில் அடுத்ததாக உள்ள பிஸ்மத் முன்னர் மிகப்பாரமான கதிர்த்தொழிற்பாடற்ற தனிமம் எனக் கருதப்பட்ட போதிலும், பின்னர் பிஸ்மத் சொற்பளவு கதிரியக்கத்தைக் காட்டுவதாகக் கண்டறியப்பட்டது. எனவே ஈயமே நிலையான ஆனால் மிகவும் பாரமான கருவுடைய தனிமமாகும். பிஸ்மத்தின் அரை-வாழ்வுக்காலம் பிரபஞ்சத்தின் வயதை விடவும் பல மடங்கு அதிகமாகையால், பிஸ்மத்தே மிகவும் பாரமான ஆனால் நிலையான கருவுடைய தனிமம் என்ற வாதமும் பொது வழக்கில் ஓரளவு ஏற்றுக்கொள்ளப்படக்கூடியதாகும்.
மின்சுற்றுப் பலகைகளிலும், கட்டிடக்கலையிலும், ஈய-அமில மின்கலங்களிலும், துப்பாக்கி த் தோட்டாவிலும் ஈயம் அதிகமாகப் பயன்படுத்தப்படுகின்றது. ஈயம் முற்காலத்தில் நீர்க்குழாய்த் தொகுதிகளில் பயன்படுத்தப்பட்ட போதிலும், இதன் விஷத் தன்மை காரணமாக அப்பயன்பாடு பின்னர் கைவிடப்பட்டது. உட்கொள்ளப்பட்டால் இது மனிதன் உட்பட அனேகமான விலங்குகளுக்கு மிகவும் விஷமானதாகும். இது நரம்பு மண்டலத்தை மிகவும் மோசமாகத் தாக்கி சேதப்படுத்தக்கூடியது. முலையூட்டிகளின் இரத்தச்சுற்றோட்டத் தொகுதியும் இதனால் பாதிப்படைகின்றது.
வேதியியல்
உலர் காற்றில் ஈயம் பாதிக்கப்படுவதில்லை. ஈரக்காற்றில் வெளிப்பட நேரும் ஈயம் ஓரு பாதுகாப்பு அடுக்கை உருவாக்கிக் கொள்கிறது. ஈய கார்பனேட்டு அல்லது ஈய ஐதராக்சைடு போன்றவை இதனுடைய பகுதிக் கூறுகளாக உள்ளன.. சல்பேட்டு அல்லது குளோரைடுகளும் கூட இதில் கலந்து இருக்கலாம். இப்பாதுகாப்பு அடுக்கு ஈயத்தை தொடர்ந்து காற்றுடன் வினைபடுவதை தடுக்கிறது. காற்று அல்லது ஆக்சிசனுடன் சேர்த்து சூடுபடுத்தினால் இது நீலம் கலந்த வெண்மை நிறத்தில் எரிகிறது.
காற்றில்லா சூழலில் ஈயம் தூய நீரினால் பாதிக்கப்படுவதில்லை. ஆனால் காற்றில் இது கரையும் தன்மை கொண்ட ஈய ஐதராக்சைடை உருவாக்குகிறது. இதுவே பிளம்போ கரைப்பான் தன்மை என அழைக்கப்படுகிறது. நீர்த்த அமிலங்களுடன் ஈயம் வினைபுரிவதில்லை. சூடான் அடர் கந்தக அமிலத்தில் வினைபுரிந்து கந்தக டை ஆக்சைடு வாயுவை வெளியேற்றுகிறது. அடர் ஐதரோ குளோரிக் அமிலத்துடன் வினைபுரிந்து ஐதரசன் வாயுவை வெளியேற்றுகிறது. குளோரோபிளம்பிக் அமிலம் உருவாகிறது.
புளோரின் அறை வெப்பநிலையில் ஈயத்துடன் வினைபுரிந்து ஈய(II) புளோரைடு உருவாகிறது. குளோரினுடனும் இதே வகையான வினை நிகழ்கிறது. ஆனால் இங்கு வெப்பப்படுத்த வேண்டிய அவசியம் எழுகிறது. ஏனெனில் உருவாகும் குளோரைடு படலம் தனிமத்தின் வினைத்திறனைக் குறைக்கிறது. உருகிய ஈயம் சால்கோசென்களுடன் வினைபட்டு ஈய(II) சால்கோசெனைடுகளைத் தருகிறது.
கனிம வேதியியல் சேர்மங்கள்
+4 மற்றும் +2. என்ற இரண்டு ஆக்சிசனேற்ற நிலைகளை ஈயம் வெளிப்படுத்துகிறது. கார்பன் குழுவிற்கு நான்கு இணைதிறன் பொதுவாகப் பயன்படுகிறது. இரண்டு இணைதிறன் நிலைக்கு கார்பன் மற்றும் சிலிக்கன் தனிமங்களுக்கு அரிதாகப் பயன்படுகிறது. ஈய(II) சேர்மங்கள் ஈயத்தின் கனிம வேதியியலில் தனித்தன்மை வாய்ந்த சேர்மங்களாக உள்ளன. வலிமையான ஆக்சிசனேற்றும் முகவர்களான புளோரின் மற்றும் குளோரின் போன்றவை ஈயத்துடன் வினைபுரிந்து PbF2 மற்றும் PbCl2 சேர்மங்களை மட்டும் தருகின்றன. ஈய(II) அயனிகள் பொதுவாக கரைசலில் நிறமற்று காணப்படுகின்றன.
குறிப்பிடத்தக்க இயல்புகள்
thumb|left|175px|திரவ நிலையிலிருந்து திண்மமாகிய தூய ஈயம்
ஈயமானது நீலநிறங்கலந்த வெள்ளி போன்ற பளபளப்புடைய உலோகமாகும். வளியுடன் இது தொடுகையடைந்தால் சிறிது நேரத்துக்குள் தன் பளபளப்பை இழக்கின்றது. பல்வேறு சேர்வைகளின் கலவையாக ஒரு சாம்பல் நிறப்படை உலோகம் மேல் தோன்றுகின்றது. இப்படையில் காபனேற்றும், ஐதரசன் காபனேற்றும் பெரும் பங்கை உருவாக்குகின்றன. ஈயம் மென்மையான, அதிக அடர்த்தியுடைய, நீட்டற்பண்பும், தட்டற்பண்பும் உள்ள உலோகமாகும். எனினும் ஈயத்தின் மின்கடத்துதிறன் குறைவாக இருக்கின்றது. ஈயம் இலகுவில் அரிப்படையாது. சேதன மூலக்கூறுகளுடன் தாக்கமடையக்கூடியது (இதன் விஷத்தன்மைக்குக் காரணம்). 327.5 °C வெப்பநிலையில் ஈயம் உருகுகின்றது. ஈயம் 1749 °C வெப்பநிலையில் கொதிக்கும். ஈயம் அயனாக்கம் அடையும் போது Pb2+ கற்றயனை உருவாக்கும்.
சமதானிகள்
இயற்கையில் ஈயத்தின் நான்கு நிலையான சமதானிகள் உள்ளன. ஈயம்-204, ஈயம்-206, ஈயம்-207, ஈயம்-208 என்பனவே அவையாகும். இவற்றில் ஈயம்-204 சொற்பளவு கதிரியக்கம் (அரை வாழ்வுக்காலம்:1.4×1017 வருடங்களுக்கு மேல்) கொண்டதாகக் கருதப்பட்டாலும், பொதுவாக ஈயம் கதிரியக்க அபாயமற்ற தனிமமாகும். செயற்கையாக ஈயத்தின் 34 சமதானிகள் உருவாக்கப்பட்டுள்ளன. இவற்றின் திணிவெண் 178 தொடக்கம் 215 வரை வியாபித்துள்ளது. இயற்கையான நான்கைத் தவிர மற்றைய அனைத்துச் சமதானிகளும் கதிரியக்கம் உடையனவாகும். கதிரியக்கச் சமதானிகளில் ஈயம்-205 ஓரளவு நிலைத்திருக்கக்கூடியது (அரை வாழ்வுக்காலம் 107 மடங்கில்).
இரசாயன தாக்குதிறன்
ஈயம் கார்பன் குழுவைச் சேர்ந்த ஒரு குறை மாழையாகும். எனவே இது ஏனைய உலோகங்களை விட தாக்குதிறன் குறைவானதாகும். ஈயம் காற்றில் தன்னிச்சையாக எரியாது. காற்றில் பாதுகாப்பான ஒரு ஒக்சைட்டு-காபனேற்றுப் படையையே உருவாக்கும். ஈயத்தைத் துகள்களாக்கி, சக்தியை வழங்கினாலேயே இது எரியும். புளோரின் மற்றும் குளோரின் போன்ற ஹலோஜன்களால் உயர் வெப்பநிலையில் மாத்திரமே ஈயத்தை ஒக்சியேற்ற இயலும். நீரும் வளியும் இணைந்து ஈயத்தை வேகமாக அரிப்படையச் செய்யும் இயல்புடையனவாகும். எனினும் நீரில் கரைந்துள்ள சல்பேற்றுக்கள் மற்றும் காபனேற்றுக்கள் கரையாத உப்புக்களைத் தோற்றுவித்து ஓரளவுக்குப் பாதுகாப்பை வழங்குகின்றன. குறைந்த செறிவுள்ள நீரில் கரைந்துள்ள காபனீரொக்சைட்டு கரையாத காபனேற்றுப் படையை உருவாக்கி அரிப்படைதலிலிருந்து பாதுகாப்பை வழங்கினாலும், அதிக செறிவான CO2 கரையக்கூடிய ஈயஇருகாபனேற்றை உருவாக்கி ஈயத்தை அரிப்படையச்செய்ய வழிவகுக்கின்றது. ஈயம் சேதன அமிலங்களாலும், செறிந்த சல்பூரிக் அமிலத்தாலும், வன்காரங்களாலும் தாக்கப்பட்டு அரிப்படையக்கூடியது.
ஒக்சைட்டுகளும் சல்பைடுக்களும்
மூன்று வகையான ஈய ஒக்சைட்டுகள் உள்ளன. அவை ஈயம்(II)ஒக்சைட்டு/ ஈயவோரொக்சைட்டு (PbO), ஈய நாலொக்சைட்டு (Pb3O4), ஈயவீரொக்சைட்டு (PbO2) என்பனவாகும். ஈயவோரொக்சைட்டில் α-PbO மற்றும் β-PbO ஆகிய இரண்டு பிறதிருப்பங்கள் உள்ளன. α-PbO சிவப்பு நிறச் சேர்மமாகும்; இதன் அணுக்களிடையே 230 pm இடைவெளி காணப்படும். β-PbO மஞ்சள் நிற சேர்மமாகும். ஈயத்தின் உப்புகள் ஐதரசன் சல்பைட்டுடன் (H2S) தாக்கமடைந்து ஈயவோர் சல்பைடைக் கொடுக்கும். இச்சேர்மம் சாதாரண உப்பைப் போன்ற அயன் சலாகைக் கட்டமைப்பைக் கொண்டிருக்கும். ஈயவோர்சல்பைடை வளியில் சூடாக்கினால் முதலில் ஈயசல்பேட்டாகவும் பின்னர் ஈயவோரொக்சைட்டாகவும் ஒக்சியேற்றமடையும். இது நீரிலோ மென்னமிலங்கிலிலோ கரையாது. ஈயவோர் சல்பைடை நைத்திரிக் அமிலத்தில் அல்லது ஐதரோகுளோரிக் அமிலத்தில் கரைத்தால் அது அமிலத்துடன் தாக்கமடைந்து கந்தகத்தையும், ஐதரசன் சல்பைட்டையும் கொடுக்கின்றது. ஈயத்தைக் கந்தகத்துடன் அதிக அமுக்கத்தில் சூடாக்கினால் ஈயவிருசல்பைடை உருவாக்கலாம். இச்சேர்மத்தின் சலாகைக் கட்டமைப்பில் ஈய அணுக்கள் கந்தக அணுக்களுடன் எண்கோணி வடிவில் பிணைக்கப்பட்டுள்ளன. ஈயவிருசல்பைடு ஒரு குறைகடத்தியுமாகும்.
ஈயவோரொக்சைட்டை ஈயவோர்சல்பைட்டுடன் சூடாக்கினால் ஈயத்தை இச்சேர்மங்களிலிருந்து பிரித்தெடுக்கலாம்.
ஹேலைட்டுகளும், ஈய உப்புக்களும்
ஈய காபனேற்றை ஐதரசன் புளோரைடுடன் சூடாக்கினால் ஈய ஐதரோபுளோரைடை உருவாக்க முடியும். இது உருகும் போது ஈய இருபுளோரைடு உருவாகும். இது வெள்ளை நிறப்பளிங்குகளாலான சேர்மமாகும். ஈய நால்புளோரைடு எனப்படும் உறுதியற்ற புளோரைடு சேர்மம் மஞ்சள் நிறமானதாகும். ஈயம் ஐதரோகுளோரிக் அமிலத்துடனோ, சல்பூரிக் அமிலத்துடனோ தாக்கமடையாது. எனவே ஈய சல்பேட்டையோ, ஈய இருகுளோரைட்டையோ அமிலங்களுடன் தாக்கமடையச் செய்வதன் மூலம் உருவாக்க இயலாது. எனினும் ஈயம் நைத்திரிக் அமிலத்துடன் தாக்கமடைந்து Pb(NO3)2 மற்றும் நைத்திரிக் ஒக்சைட்டையும் உருவாக்குகின்றது.
ஈயம் பிரித்தெடுத்தல்
thumb|left|upright|ஈயத்தாது-கலீனா
ஈயம் காணப்படும் பிரதான தாதுப் பொருள் கலீனா ஆகும். இதில் பிரதானமான கூறாக PbS உள்ளது. கெருசைட்டு (PbCO3), ஆங்கிலசைட்டு (PbSO4) போன்ற தாதுப்பொருட்களிலும் ஈயம் உள்ளது.
கலீனா தாது முதலில் நுரை மிதப்பு முறையில் அடர்ப்பிக்கப்படுகிறது. அடர்ப்பிக்கப்பட்ட தாது பின்னர் எதிர் அமல் உலையில் இடப்பட்டு மிதமான வெப்பநிலையில் வறுக்கப்படுகிறது. உலையின் வெப்பநிலை ஒரே நிலையில் பராமரிக்கப்படுகிறது. இதற்கு காற்று கட்டுப்படுத்தப்படுகிறது. வறுக்கும்போது ஈயத்தின் ஒரு பகுதி ஆக்சிசனேற்றம் அடைந்து ஒரு பாதி ஈய மோனோ ஆக்சைடும் மறு பாதி ஈய சல்பேட்டுமாக மாற்றம் அடைகிறது.
கலீனா சேர்க்கப்பட்டு வெப்பநிலையை உயர்த்தும் அதே வேளையில் காற்றின் அளவு குறைக்கப்படுகிறது. ஈய சல்பேட்டு இரன்டு ஆக்சிசனேற்ற வினைப்பொருள்களுடன் சேர்க்கப்பட்டு ஈயத்தைக் கொடுக்கிறது. இதன் மூலம் வெவ்வேறு வெப்பநிலையில் ஒரே உலையில் வறுத்தல் மற்றும் உருக்குதல் இரண்டும் செய்யப்படுகின்றன. இவ்வாறு தயாரிக்கப்படும் ஈயம் 90% தூய்மையானதாகும். தூளாக்கப்பட்ட கலகரி மற்றும் சுண்ணாம்பு கசடுடன் சேர்த்து சூடாக்கி ஈயம் பிரித்து எடுக்கப்படுகிறது.
தூய்மைப்படுத்துதல்
பிரித்தெடுக்கப்பட்ட ஈயத்தில் வெள்ளி, தாமிரம், வெள்ளீயம், பிசுமத், தங்கம் மற்றும் இரும்பு போன்ற மாசுக்கள் இருக்கும். மாசு கலந்த உலோகம் உலை சரிவு படுகையில் வைத்து வெப்பப்படுத்தப்படுகிறது. ஈயம் உருகி சரிவில் கீழிறங்குகிறது. உருகாத மாசுக்கள் அங்கேயே தங்கி விடுகின்றன. பார்டின்சன் முறை அல்லது பார்க் முறையில் வெள்ளி தனிமம் நீக்கப்படுகிறது. மாசு கலந்த ஈயத்தை நேர்மின் முனையாகவும், தூய ஈயத்தை எதிர்மின் முனையாகவும் கொண்டு ஈயபுளூவோசிலிக்கேட்டு மற்றும் ஐதரோபுளோவோசிலிசிக் அமிலம் கலந்த மின்பகுளியாகக் கொண்டு மின்னாற்பகுப்பு செய்தால் தூய ஈயம் கிடைக்கிறது.
பயன்பாடுகள்
thumb|ஆபத்தான கதிரியக்கங்களிலிருந்து பாதுகாக்க ஈயத்துண்டுகள் பயன்படுத்தப்படுகின்றன. கத்தோட்டுத் தாக்கம் (தாழ்த்தல் தாக்கம்) அனோட்டுத் தாக்கம் (ஒக்சியேற்றல் தாக்கம்)
வெளி இணைப்புகள்
Lead
பகுப்பு:உலோகவியல் பகுப்பு:மூலப்பொருள்கள் பகுப்பு:உலோகங்கள்  பகுப்பு:நச்சியல் பகுப்பு:மீக்கடத்திகள் பகுப்பு:தனிமங்கள் பகுப்பு:நாளமில்லா சுரப்புக் குலைப்பிகள் பகுப்பு:தாயகத் தனிமக் கனிமங்கள்
குருவப்பன்பேட்டை ஊராட்சி
குருவப்பன்பேட்டை ஊராட்சி (Kuruvappanpettai Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 808 ஆகும். இவர்களில் பெண்கள் 406 பேரும் ஆண்கள் 402 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கும்பகோணம் வராகப்பெருமாள் கோயில்
கும்பகோணம் வராகப்பெருமாள் கோயில் (Varahaperumal Temple, Kumbakonam) தமிழகத்தில், தஞ்சாவூர் மாவட்டத்திலுள்ள கும்பகோணத்தின் மையப்பகுதியில் அருள்மிகு சக்கரபாணி திருக்கோயிலுக்கு தென்மேற்கில், ஆதிகும்பேஸ்வரர் ஆலயத்திற்கு மிக அருகில் அமைந்த மிகப் பழமையான ஆலயம். இதன் அருகிலேயே வராக விநாயகராகிய கரும்பாயிரம் பிள்ளையார் கோவிலும் உள்ளது.
தல வரலாறு
வராகத்தின் (பன்றி) முகத்தோடு விளங்குவதால் வராகப்பெருமாள் என்ற பெயர் பெற்றார். வைகுண்டத்தில் திருமாலை தருசிக்க தேவர்கள் வந்தபோது ஜயன், விஜயன் என்ற துவாரபாலகர்கள் திருமாலை தரிசிக்க அனுமதிக்கவில்லை. வாயிலில் அமர்ந்து தியானித்து திருமாலை வேண்டினர். திருமாலும் காட்சி தந்து அருளினார். தங்களுக்கு தடையாக இருந்த துவாரபாலகர்களுக்கு பூமியில் அரக்கர்களாக பிறக்க சாபமிட்டனர். அதிர்ந்து போன துவாரபாலகர்கள் திருமாலை வேண்டி சாபம் கொடுத்தது கொடுத்ததுதான். பூலோகம் செல்லுங்கள், தக்க தருணத்தில் தாமே சாப விமோசனம் அளிப்பதாக கூறி அனுப்பினார். ஹிரண்யட்சன், ஹிரண்யாகசிபு என்ற பெயருடன் பூலோகம் சென்ற அரக்கர்கள், கடும் தவம் செய்து பூமியை பாதாளாத்துக்கு கொண்டு சென்றார்கள். இக்கொடிய செயலைக் கண்ட வானவர்கள் பூமியின் இயக்கம் தடைபடக் கூடாது என்பதற்காக வைகுண்டத்தில் திருமாலை வணங்கி நிகழ்ந்ததைக் கூறிக் காப்பாற்றும்படி வேண்டினர். அசுரனால் கவரப்பெற்ற பூமியை வெளிக்கொணர வராக (பன்றி) உருவெடுத்து பாதாளம் புகுந்து அவ்வசுரனுடன் போர் புரிந்தார். ஒரு கொம்பினால் அவனை அழித்துச் சுற்றத்தாரையும் அழித்தார். மற்றொரு கொம்பினால் பூமியைத் தாங்கிக்கொண்டு மேலே வந்து பூமியை முன்போல் நிலைபெறச் செய்தார். பூமியைத் தோண்டி வெளிக்கொணர்ந்து நிலை பெறச்செய்ததைப் புலப்படுத்த பூமிதேவி தமது இடது மடியிலேயே வீற்றிருக்கும் நிலையில் மாசி மாதம் பௌர்ணமியுடன் கூடிய மக நட்சத்திரம் கூடிய மகாமகத்தன்று புண்ணிய தீர்த்தமான வராக குளக்கரையின் மேலே எழுந்தருளினார். இக்கோயிலின் முக்கிய திருவிழா 12 கருடசேவையாகும். இந்த இடமே வராகபெருமாள் ஆலயம். இது பவிஷ்யோத்ர புராணத்தில் கூறப்பட்டுள்ளது. இவ்வாலயத்தில் வராக பெருமாள், கருடாழ்வார், விஷ்வக்சேனர், நிகமாந்த மகாதேசிகர் ஆகியோர் சந்நிதிகள் உள்ளன.
மூலவர், தாயார்
இக்கோயிலில் உள்ள மூலவர் ஆதிவராகப்பெருமாள் ஆவார். தாயார் பூமிதேவி (அம்புஜவல்லி)
தீர்த்தம்
வராக தீர்த்தம்
தீர்த்தவாரி
50 ஆண்டுகளுக்குப் பின் இக்கோயிலின் வராகக் குளத்தில் 19 பிப்ரவரி 2019 அன்று தீர்த்தவாரி நடைபெற்றது.
12 கருட சேவை
கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
குடமுழுக்கு
2016 மகாமகத்தை முன்னிட்டு அக்டோபர் 26, 2015இல் இக்கோயிலில் குடமுழுக்கு நடைபெற்றது.
26 அக்டோபர் 2015 குடமுழுக்கு படத்தொகுப்பு
பகுப்பு:கும்பகோணத்திலுள்ள கோயில்கள் பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
அற நிலவெளி (நூல்)
பகுப்பு:இறைமறுப்பு நூல்கள் பகுப்பு:அறம்
ஜோதிட பழமொழிகள்
ஆதாரம்
ஜோதிடப் பழமொழிகள் என்ற புத்தகம். ஆசிரியர் - அருண் பல்லவராயர். பதிப்பகம் - மாதவம் பதிப்பகம் பகுப்பு:பழமொழிகள்
டிஸ்கவரி தொலைக்காட்சி
(Discovery Channel) டிஸ்கவரி கம்யூனிக்கேஷன்ஸ் நிறுவனத்தின் ஓர் அங்கமாகும். இந்த பொதுத்துறை நிறுவனம் ஜூன் 17 ஆம் தியதி 1985- ல் தனது ஒளிபரப்பைத் தொடங்கியது. இதன் தலைமைச் செயல் அதிகாரி 'டேவிட் ஸாஸ்லாவ்'. இது ஆவணப்படங்கள், அறிவியல் மற்றும் தொழில்நுட்பம் சார்ந்த நிகழ்ச்சிகளை ஒளிபரப்புகிறது. ஆகஸ்ட் 2013 நிலவரப்படி அமெரிக்காவில் 98,891,000 வீடுகளில் இத்தொலைக்காட்சி சேவை வழங்குகிறது.
வரலாறு
'ஜாண் ஹெண்டிரிக்ஸ்' என்பவர் 1982 -ல் பிபிசி மற்றும் ஆலன் & கம்பெனி ஆகியோர்களின் உதவியுடன் $5 மில்லியன் முதலீட்டில் இதைத் தொடங்கினார். .ஜூன் 17, 1985 - ல் தனது முதல் ஒளிபரப்பைத் தொடங்கிய போது தினமும் மாலை 3 மணி முதல் காலை 3 மணி வரை என 12 மணி நேர ஒளிபரப்பில் 156,000 வீடுகளில் இத்தொலைக்காட்சியைப் பார்த்தனர்.
வழங்கப்படும் மொழிகள்
இத் தொலைகாட்சி சர்வதேச அளவில் 170 நாடுகளில் 431 மில்லியன் வீடுகளுக்குச் சேவை வழங்குகிறது. ஸ்பானிஷ், ஜெர்மன் , உருசிய மொழி , செக் , தமிழ் , ஹிந்தி , டச்சு , போர்த்துக்கீச மொழி , இத்தாலிய மொழி , நார்வே மொழி , சுவீடிய மொழி , டேனிய மொழி , பின்னிய மொழி , துருக்கிய மொழி , போலிய மொழி , அங்கேரிய மொழி , ருமேனிய மொழி , அராபிய மொழி , ஸ்லோவினியம் , ஜப்பானிய மொழி , கொரிய மொழி , மற்றும் செர்பிய மொழி ஆகிய மொழிகளில் நிகழ்ச்சிகளை ஒளிபரப்புகிறது.
தமிழ் ஒளிபரப்பு
2011 ஆம் ஆண்டு ஆகஸ்டு 15 ஆம் தியதி தமிழில் தனது ஒளிபரப்பைத் தொடங்கியது. தமிழகத்தில் 10 மில்லியன் வீடுகளுக்கு சேவை வழங்கிவருகிறது.
மேற்கோள்கள்
பகுப்பு:தொலைக்காட்சி பகுப்பு:பன்னாட்டுத் தொலைக்காட்சி நிறுவனங்கள்
இந்திய வேளாண் ஆராய்ச்சிக் கழகம்
இந்திய வேளாண் ஆராய்ச்சி நிறுவனம் (Indian Agricultural Research Institute), புசா நிறுவனம் என்றும் அழைக்கப்படும்- ஐ.ஏ.ஆர்.ஐ, இந்தியாவின் முதன்மை வேளாண் ஆராய்ச்சி மற்றும் கல்வி அமைப்பாகும். 1905ல் பீகார் மாநிலம் புசா என்ற இடத்தில் இந்திய வேளாண் ஆராய்ச்சிக் கழகம் (ஐ.ஏ.ஆர்.ஐ) அமெரிக்க வள்ளல் ஹென்ரி பிலிப்ஸ் என்பவரது கொடையால் தொடங்கப்பட்டது. பீகார் நிலநடுக்கத்தால் பாதிப்படைந்த இக்கழகம் 1936ல் மகாராட்டிரா மாநிலத்தின் பூசாவல் நகரத்திற்கு மாற்றப்பட்டது.
வரலாறு
இந்திய வேளாண் ஆராய்ச்சி நிறுவனம் 1905ஆம் ஆண்டில் பீகார் மாநிலம், பூசாவில் நிறுவப்பட்டது. ஹென்றி பிப்ஸ், ஜூனியர், என்ற அமெரிக்க பரோபகாரரின் நிதி உதவியால் இந்நிறுவன்ம் தொடங்கப்பட்டது. பிப்ஸ் அமெரிக்க பெரும் பணக்காரர் ஆவார். இந்தியாவின் வைஸ்ராயான லார்ட் கர்சனின் மனைவியான சீமாட்டி கர்சனின் குடும்ப நண்பர் ஆவார். பிப்ஸ் தனது இந்திய பயணத்தின் போது கர்சன்களின் விருந்தினராக தங்கியிருந்தார். அப்பொழுது பிப்ஸ் வழங்கிய 30,000 டாலர் நன்கொடையின் விளைவாக இந்நிறுவனம் ஏப்ரல் 1, 1905 தொடங்கப்பட்டது. இந்த நிறுவனம் முதலில் வேளாண் ஆராய்ச்சி நிறுவனம் (ARI) என்று அழைக்கப்பட்டது. அதன் பெயர் 1911இல் வேளாண் ஆராய்ச்சிஇம்பீரியல் நிறுவனம் என்றும், 1919இல் இம்பீரியல் வேளாண் ஆராய்ச்சி நிறுவனம் என்றும் மாற்றப்பட்டது. 1899ஆம் ஆண்டில் ஜெர்மன் அனிலின் தொகுப்புக்குப் பிறகு புத்துயிர் பெற வேண்டிய இண்டிகோ தோட்டங்களுக்கு அருகாமையில் இருப்பதற்காக இந்நிறுவனம் வடக்கு பீகாரில் உள்ள பூசாவில் நிறுவப்பட்டது. இதுவே இந்நிறுவனம் இப்பகுதியில் நிறுவப்படுவதற்கான காரணம் ஆகும். இந்த நிறுவனத்திற்கு 1892ல் நியமிக்கப்பட்ட முதலில் விஞ்ஞானிகளில் ஒருவர் ஆங்கில வேதியியலாளர் ஜான் வால்டர் லெதர். இருப்பினும், ஜனவரி 15, 1934இல் ஏற்பட்ட பீகார் பூகம்பத்தின் பேரழிவுகரமான இந்த நிறுவனம் சேதமடைந்தது. ஜூலை, 1934இல் இதனை இடமாற்றம் செய்ய மாநில செயலாளர் ஒப்புதல் அளித்தார். ஒன்றிய சட்டமன்றத்தின் நிலையான நிதிக் குழு இறுதியாக ஆகஸ்ட் 25, 1934 அன்று இந்த நிறுவனத்தை புது தில்லிக்கு 3.8 மில்லியன் டாலர் (53,000 அமெரிக்க டாலர்) செலவில் மாற்றுவதற்கான முடிவினை சிம்லாவில் அறிவித்தது. இப்போது புதுதில்லியில் பூசா என்று அழைக்கப்படும் இடத்திற்கு மாற்றப்பட்டபோது விஸ்வநாத் இயக்குநராக இருந்தார். இவர் இந்திய வேளாண் ஆராய்ச்சி நிறுவனத்தின் முதல் இந்திய இயக்குநராகவும் இருந்தார். புது தில்லியில் புதிய வளாகம் 29 ஜூலை 1936இல் திறக்கப்பட்டது. அதே நேரத்தில் இம்பீரியல் வேளாண் ஆராய்ச்சி நிறுவனத்தின் புதிய கட்டிடம் அப்போதைய இந்திய வைஸ்ராய் லார்ட் லின்லித்கோவால் நவம்பர் 7, 1936 அன்று திறக்கப்பட்டது.
சுதந்திரத்திற்குப் பின்
சுதந்திரத்திற்குப் பிறகு, இந்த நிறுவனம் இந்திய வேளாண் ஆராய்ச்சி நிறுவனம் என மறுபெயரிடப்பட்டது. 1950ஆம் ஆண்டில் சிம்லா துணை நிலையம் பூசா 718, 737, 745 மற்றும் 760 உள்ளிட்ட துரு-பூஞ்சை எதிர்ப்பு வகை கோதுமைகளை உருவாக்கியது 1958ஆம் ஆண்டில், பாராளுமன்றத்தின் 1956 பல்கலைக்கழக மானியக் குழுவின் சட்டத்தின் கீழ் இது "நிகர்நிலைப் பல்கலைக்கழகம்" என்று அங்கீகரிக்கப்பட்டது. அதன் பின்னர் அது முதுஅறிவியல் மற்றும் முனைவர் பட்ட படிப்புகளைத் துவங்கியது.
பீகார் அரசு இந்நிறுவனம் முன்பு இருந்த இடத்தில் இராஜேந்திர வேளாண் பல்கலைக்கழகத்தை 1970ல் நிறுவியது.
வளாகம்
இந்த வளாகம் புது தில்லி தொடருந்து நிலையத்திலிருந்து 8 கிமீ மேற்கே 500 ஹெக்டேர் (5.0 கிமீ 2) பரப்பளவில் அமைந்துள்ளது. இது ஆரம்பத்தில் டெல்லிக்கு வெளியே இருந்தது, ஆனால் பல தசாப்தங்களாக நகரம் வளாகத்திற்கு அப்பால் வளர்ந்துள்ளது. இந்திய வேளாண் புள்ளியியல் ஆராய்ச்சி நிறுவனம் இந்திய வேளாண் ஆராய்ச்சி நிறுவனத்தின் வளாகத்தில் அமைந்துள்ளது.
வெளியிணைப்புகள்
பகுப்பு:இந்திய ஆய்வுக் கழகங்கள் பகுப்பு:தில்லியில் உள்ள ஆய்வுக் கழகங்கள்
மயாமி ஹீட்
மயாமி ஹீட் (Miami Heat) என். பி. ஏ. இல் ஒரு கூடைப்பந்து அணியாகும். இந்த அணி புளோரிடா மாநிலத்தில் மயாமி நகரில் அமைந்துள்ள அமெரிக்கன் எயர்லைன்ஸ் அரீனா மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் டிம் ஹார்டவே, அலோன்சோ மோர்னிங், டுவேன் வேட், ஷகீல் ஓனீல்.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:புளோரிடா
நாட்டகம் மற்றும் பனச்சிக்காடு
குறிப்புகள்
பகுப்பு:கோட்டயம் மாவட்டத்திலுள்ள சுற்றுலாத் தலங்கள் பகுப்பு:கோட்டயம் மாவட்டத்தில் உள்ள ஊர்களும் நகரங்களும்
ஆறாம் கிளியோபாட்ரா
ஆறாம் கிளியோபாட்ரா (Cleopatra VI Tryphaena) பண்டைய எகிப்தை ஆண்ட கிரேக்க தாலமி வம்ச அரசி ஆவார். இவர் பனிரெண்டாம் தாலமியின் மனைவியும், ஏழாம் கிளியோபாற்றா மற்றும் பதிமூன்றாம் தாலமி, பதிநான்காம் தாலமிகளின் சகோதரியும் ஆவார்.
இவர் தனது கணவனும், மன்னருமான பனிரெண்டாம் தாலமியுடன் எகிப்தின் இணை ஆட்சியாளராக இருக்கையில் கிமு 57-இல் இறந்தார்.
காட்டுமான்
காட்டுமான் (elk, wapiti, (Cervus canadensis)) என்பது உலகிலுள்ள மான் இனங்களில் பெரியவற்றில் ஒன்றும், தென் அமெரிக்கா மற்றும் கிழக்கு ஆசியாவில் தரையிலுள்ள பெரிய பாலூட்டியும் ஆகும். ஐரோப்பிய சிவப்பு மானின் துணையினமென நம்பப்பட்டது. ஆனால் 2004 இல் மேற்கொள்ளப்பட்ட ஆய்வு இரண்டும் வெவ்வேறானவை என சுட்டிக்காட்டியது.
வெளி இணைப்புக்கள்
பகுப்பு:மான்கள் பகுப்பு:அமெரிக்காவின் பாலூட்டிகள் பகுப்பு:கனடாவின் பாலூட்டிகள்
விடுதலைப் புலிகள் கட்டாய ஆட்சேர்ப்பு
இருப்பினும், புலிகளின் அரசியல் தலைவர் சு.ப.தமிழ்ச்செல்வன் இதை மறுத்துள்ளதாகவும் அச்செய்திக் குறிப்பில் தெரிவிக்கப்பட்டுள்ளது.
1980 இறுதியில் பிற இயக்கங்கள் கட்டாய ஆள்சேர்ப்பில் ஈடுபட்ட பொழுது, விடுதலைப் புலிகள் அதை அப்பொழுது எதிர்த்து பரப்புரை செய்ததும், இலங்கை இராணுவத்தில் கட்டாய ஆட்சேர்ப்பு இல்லை என்பதும் இங்கு குறிப்பிடத்தக்கது.
மேற்கோள்கள்
பகுப்பு:விடுதலை புலிகள் மீது விமர்சனங்கள்
அகரக்கட்டு
அகரக்கட்டு (Agarakattu), தென்காசி நகருக்கு அருகே, அனுமன் நதிக்கரையில் அமைந்துள்ள கத்தோலிக்க கிறிஸ்தவர்கள் பெரும்பான்மையாக வசிக்கும் கிராமம். 1956 வரை அகரக்கட்டு மற்றும் செங்கோட்டை முதல் சாம்பவர் வடகரை வரை  திருவிதாங்கூர்  அரசின்  (இன்றைய கேரளா)  கீழ் இருந்தது. செங்கோட்டை மற்றும் நாகர்கோவிலில் நடைபெற்ற போராட்டம் மற்றும் 11 பேரின் வீர மரணத்திற்கு பின் 1956 ல் அப்போதைய முதல்வர் காமராஜரின்  காலத்தில்  தமிழ் நாட்டுடன் இணைக்கப்பட்டது. இங்கு ஜீன் மாதத்தில் நடக்கும் புனித அந்தோனியார் ஆலய திருவிழா மற்றும் டிசம்பர் மாதத்தில் நடக்கும் கிறிஸ்துமஸ் பண்டிகை ஆகியவை பிரசித்தி பெற்றவை.
வரலாறு
கடையெழு வள்ளல்களில் ஒருவரான அரசர் ஆய் அண்டிரன், ஆய்க்குடியை தலைநகராக கொண்ட‌ ஆய்நாட்டின் மன்னர் ஆவார். இது சேர நாட்டின் ஆளுகைக்கு உட்பட்ட சிற்றரசு. அக்காலத்தில் எழுதுவதற்கும், ஆவணங்களை பாதுகாப்பாக பராமரிக்கவும் பனை ஓலைகளைப் பயன்படுத்தினர். இந்த பனை ஓலைகளை மரத்திலிருந்து வெட்ட, பனையேறும் தொழில் செய்து வந்த நாடார் சமூகத்தைச் சேர்ந்த மக்களை திருச்செந்தூர் அருகே உள்ள மூலகாடு ஊரில் இருந்து வரவழைத்தனர். அம்மக்கள் ஆய்க்குடியை அடுத்த காட்டுப்பகுதியில் குடியேறினர். அது ஆவாரம் செடிகள் மற்றும் பனைமரங்கள் நிறைந்த காட்டுப்பகுதி ஆகும். இங்கு பனை ஓலைகளால் குடிசை அமைத்து வாழ்ந்தனர். பின்னர் இப்பகுதி ஆவாரங்காடு என அழைக்கப்பட்டு, அவரக்காடு என திரிந்து, தற்போது அகரை அல்லதுஅகரக்கட்டு என அழைக்கப்படுகிறது. சோழ, நாயக்கர் படையெடுப்பு மற்றும் வாரிசு இல்லாமை போன்றவற்றால் சேரப் பேரரசு குலைந்து போனதால் கிபி 9ம் நூற்றாண்டில் அகரக்கட்டு பகுதிகளை உள்ளடக்கிய ஆய்நாடு வேணாட்டுடன் இணைந்தது. நெல்லை, தென்காசி பகுதிகள் பாண்டியர் ஆட்சிக்கு உட்பட்ட போதிலும் இது தொடர்ந்து வேணாட்டின் அங்கமாகவே இருந்தது. வேணாடு, திருவிதாங்கூர் என பெயர்மாற்றப்பட்டு தலைநகரம் கன்னியாகுமரியின் பத்மநாபபுரத்திலிருந்து திருவனந்தபுரத்திற்கு 1795ல் மாற்றம் செய்யப்பட்டது. பிரிட்டிஷ் ஆட்சிக்காலத்திலும்  இப்பகுதி மெட்ராஸ் மாகாண ஆளுனரின் ஆட்சிக்கு உட்படவில்லை. இதை சுற்றி உள்ள பகுதிகள் மெட்ராஸ் மாகாணத்தின் தின்னவேலி மாவட்டத்திற்கு உட்பட்ட போதிலும் ஆய்க்குடி, அகரக்கட்டு பகுதிகள் திருவிதாங்கூர் சமஸ்தானத்தின் அங்கமாகவே தொடர்ந்தது.
மாநில எல்லை பிரச்சினை
இந்தியா 1947 ம் ஆகத்து 15ம் நாள் சுதந்திரம் பெற்றப் போது திருவிதாங்கூர் சமஸ்தானம் (இன்றைய கேரளா) இந்திய கூட்டாட்சியில் சேருவதில்லை என்று முடிவெடுத்தது. இருப்பினும் வேறுவழியின்றி மன்னர் திரு சித்திரை திருநாள் பாலராமலர்மா, பல்வேறு சூழ்நிலைகளால் இந்திய கூட்டாட்சியில் 1947 செப்டம்பர் 4 ம் நாள் இணைத்தார். 1949 ம் ஆண்டு அன்றய திருவிதாங்கூர்-கொச்சி மாநிலத்துடன் செங்கோட்டை முதல் SV  கரை வரையிலான அகரையை உள்ளடக்கிய தமிழக பகுதிகள் இணைக்கப்பட்டது.
வளர்ச்சி
தென்காசி பகுதியில் ஆலயம் அமைத்து பணி செய்து வந்த இயேசு சபை குருக்களின் பார்வை அவரக்காட்டின் பக்கம் திரும்பியது. கல்வி என்னும் அறிவொளியை ஏற்றி, RC பள்ளிக்கூடம் அமைத்தனர். தற்போது இது மேல் நிலைப் பள்ளியாக தரம் உயர்த்தப்பட்டுள்ளது. கடும் உழைப்புக்கு பெயர்பெற்றது இவ்வூர். ஏனெனில் ஆண்களுக்கு இணையாக பெண்களும் பீடி சுற்றி, விவசாயம் செய்து  வருமானம் ஈட்டுகிறார்கள். இங்கு ஆண்கள் மட்டுமே உயர்கல்வி கற்கும் நிலை பல ஆண்டுகளாக காணப்பட்டது. பெண்களை வெளியூரில் படிக்க வைக்க பெற்றோர்கள் தயங்கினர். ஆனால் இவ்வூரில் கல்லூரி அமைந்த பிறகு பெண்களும் உயர்கல்வி கற்று சாதித்துக் கொண்டிருக்கிறார்கள். கல்வியில் தன்னிறைவை நோக்கி பயணிக்கிறது அகரை சிற்றூர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கோவில்கள்
விநாயகர் கோவில்
கிருஷ்ணன் கோவில்
அம்மன் கோவில்
கரடிமாடசுவாமி கோவில்
தேவாலயங்கள்
கத்தோலிக்க திருச்சபை:
புனித பதுவை அந்தோனியார் ஆலயம்
புனித மர்க்கிரீத் மரியாள் ஆலயம்
புனித கன்னி மரியாள் ஆலயம்
இரக்கத்தின் அன்னை சிற்றாலயம்.(@ JP College )
ஆகிய கத்தோலிக்க ஆலயங்கள் உள்ளன.
AG சபை (AG)
இவான்சலிக்கன் சபை
கல்வி நிறுவனங்கள்
பள்ளிகள்
புனித அருளானந்தர் மேல் நிலைப் பள்ளி (St.Britto's Higher Secondary School )
அரசு ஆரம்பப் பள்ளி
புனித வளனார் சர்வதேச CBSC பள்ளி (St.Joseph's Global International CBSC School)
அரசு அங்கன்வாடி மற்றும் சத்துணவு மையங்கள்
கல்லூரிகள்
JP கலை மற்றும் அறிவியல் கல்லூரி
JP கல்வியியல் கல்லூரிகள்
போக்குவரத்து
பேருந்து நிறுத்தங்கள்
அரசு ஆரம்பப் பள்ளி
அகரை SKT நகர்
அகரை ஜே. பி கல்லூரி
அகரை விலக்கு
பேருந்து வழித்தடங்கள்
மாநில நெடுஞ்சாலை எண் 39A. (SH-39A) அகரக்கட்டின் வழியாக செல்கிறது.
கீழ்க்கண்ட வழித்தடங்களில் இயக்கப்படும் பேருந்துகள் அகரக்கட்டு நிறுத்தத்தில் நின்று செல்லும். மேலும் 2 முதல் 4 முறை மறுமார்க்கத்திலும் இயக்கப்படும்.
தென்காசி -இடையர்தவணை (5,5M)
தென்காசி-சுரண்டை (D5 Exp)
தென்காசி -சேர்ந்தமரம் (7)
தென்காசி- சேர்ந்தமரம்-சங்கரன்கோவில் (SFS)
தென்காசி-சுரண்டை- தேவர்குளம் (SFS)
தென்காசி-சுரண்டை-திருநெல்வேலி (SFS)
செங்கோட்டை - சுரண்டை (10, 10A, 10D)
செங்கோட்டை -வீரகேரளம்புதூர் (10Exp)
செங்கோட்டை - திருநெல்வேலி (Private)
திருமலைக்கோவில் - திருநெல்வேலி (SFS)
திருமலைக்கோவில் -சுரண்டை (8)
ஊர்மேலழியான்-ஆய்க்குடி-தென்காசி (private)
செங்கோட்டை-சங்கரன்கோவில்-சென்னை (SETC)
செங்கோட்டை-சுரண்டை-சென்னை (SETC)
*** அடைப்புக்குறிக்குள் காணப்படுவது வழித்தட எண்கள் ஆகும்.
மேற்கோள்கள்
பகுப்பு: தென்காசி மாவட்ட கிராமங்கள்
விந்துப்பை
பெரினிய மடிப்பு என்பது ஒரு சிறிய, செங்குத்தான, சற்றே உயர்த்தப்பட்ட விந்துப்பையின் தோலாகும். இதன் கீழ் விதைப்பையின் தடுப்பு காணப்படுகிறது. இது ஒரு மெல்லிய நீளமான கோடாகத் தோன்றும். இது முழு விந்துப்பையின் முன்னும் பின்னும் நகர்ந்து இயங்கும். மனிதர்களிலும் வேறு சில பாலூட்டிகளிலும் விந்துப்பையானது பருவமடையும் போது அந்தரங்க முடியால் மூடப்பட்டிருக்கும். ஆண்குறி விறைக்கும் பொழுதும், குளிர் வெப்பநிலையிலும் விந்துப்பை பொதுவாக இறுகிக் காணப்படும். பொதுவாக பாதிப்பு ஏற்பட்டால் இரண்டும் இறுக்கப்படுவதைத் தவிர்க்க,  ஒரு விந்தகம் மற்றதை விடக் குறைவாக இருக்கும்.
இரத்தவோட்டம்
thumb| ஸ்க்ரோட்டத்தின் வரைபடம். இடது பக்கத்தில் துனிகா வஜினலிஸின் குழி திறக்கப்பட்டுள்ளது; வலது பக்கத்தில் க்ரீமாஸ்டர் தசைக்கு மேலோட்டமான அடுக்குகள் மட்டுமே அகற்றப்பட்டுள்ளன.
தோல் மற்றும் சுரப்பிகள்
விந்துப்பையின் தோல் உடலின் மற்ற பகுதிகளுடன் ஒப்பிடும்போது அதிக நிறமி கொண்டது. செப்டம் எனப்படும் பெரினிய மடிப்பு என்பது ஒரு இணைப்பு திசு சவ்வு ஆகும், இது விந்துப்பையை இரண்டு பகுதிகளாகப் பிரிக்கிறது.
சமச்சீரற்ற தன்மை
ஒரு விந்தகம் பொதுவாக மற்றதை விட குறைவாக இருக்கும், இது பாதிப்பின் போது ஏற்படும் இறுக்கத்தைத் தவிர்க்க செயல்படும் என்று நம்பப்படுகிறது; மனிதர்களில், இடது விந்துப்பை பொதுவாக வலதுபுறத்தை விட குறைவாக இருக்கும். விந்துப்பைகளின் சமச்சீரற்ற தன்மை என்பது விந்தணுக்களுக்கு மிகவும் பயனுள்ள குளிரூட்டலை செயல்படுத்தும் வகையில் உருவாகியுள்ளது என்பது ஒரு மாற்றுக் கருத்தாகும்.
உள் கட்டமைப்பு
thumb|500x500px| விதைப்பையின் தசை மற்றும் உள் செயல்பாடுகளைக் காட்டும் படம். கூடுதல் திசுக்கள் மற்றும் உறுப்புகள் விந்துப்பையின் உள்ளே இருக்கின்றன, மேலும் அவை பிற கட்டுரைகளில் விரிவாக விவரிக்கப்பட்டுள்ளன:
பாலினங்களுக்கு இடையிலான பிறப்புறுப்பு ஓரினவியல்
பிற்காலத்தில் முளையத்துகுரிய இரண்டாம் நிலை பாலியல் உறுப்புகளின் வளர்ச்சியை ஏற்படுத்துவதற்காக, ஆண் பாலியல் இயக்குநீர்கள் விந்தகத்தினால் சுரக்கப்படுகின்றன. விதைப்பையானது பெண்களின் லேபியா மஜோராவின் வளர்ச்சியுடன் ஒத்ததாக இருக்கிறது. பெரினிய மடிப்பு பெண்களில் இல்லை.
கருத்தரித்த பின்னர் ஐந்தாவது வாரத்தில் முளையத்துகுரிய பெண்கள் மற்றும் ஆண்களில் இனப்பெருக்க உறுப்புகள் மற்றும் திசுக்கள் உருவாகத் தொடங்குகின்றன. வயிற்று உட்குழிச் சவ்வுக்கு பின்னால் பாலுறுப்பு முகடானது வளர்கிறது. ஆறாவது வாரத்திற்குள், முதன்மை பாலியல் நாண்கள் எனப்படும் சரம் போன்ற திசுக்கள், விரிவடையும் பாலுறுப்பு முகடுக்குள் உருவாகின்றன. வெளிப்புறமாக, பிறப்புறுப்புப் புடைப்பு எனப்படும் வீக்கம் நிணவெலும்புச் சவ்வுக்கு மேல் தோன்றும்.
கருத்தரித்த எட்டாம் வாரம் வரை, இனப்பெருக்க உறுப்புகள் ஆண் மற்றும் பெண் இடையே வேறுபடுவதாகத் தெரியவில்லை. விந்து இயக்குநீர்ச் சுரப்பு எட்டாவது வாரத்தில் தொடங்குகிறது, 13 வது வாரத்தில் உச்ச நிலைகளை அடைகிறது, இறுதியில் இரண்டாவது மூன்று மாதங்களின் முடிவில் மிகக் குறைந்த மட்டத்திற்கு குறைகிறது. விந்து இயக்குநீர் சுர்ப்பதன் காரணமாக விதைப்பைக்குள் பிறப்புறுப்பு மடிப்புகள் ஏற்படுகிறது. முளையத்தின்12 வது வாரத்தில் சிறுநீர்ப்பை குழி மூடப்படும்போது விந்துப்பை மடிப்பு உருவாகிறது.
விந்துப்பை வளர்ச்சி மற்றும் பருவமடைதல்
முளைய வாழ்க்கையின் ஆரம்பத்தில் விந்தகம் மற்றும் விந்துப்பை ஆகியவை உருவாகின்றன என்றாலும், பருவமடைந்த பின்னர் தான் பாலியல் முதிர்ச்சி தொடங்குகிறது. விந்து இயக்குநீரின் அதிகரித்த சுரப்பு சருமத்தில் கருமையை ஏற்படுத்துகிறது. மேலும் விந்துப்பையில் அந்தரங்க முடியின் வளர்ச்சியை ஏற்படுத்துகிறது.
செயல்பாடு
விந்துப்பை விந்தகத்தின் வெப்பநிலையை ஒழுங்குபடுத்துகிறது மற்றும் அதை 35 டிகிரி செல்சியஸ் (95 டிகிரி பாரன்ஹீட்), அதாவது 37 டிகிரி செல்சியஸ் (98.6 டிகிரி பாரன்ஹீட்) உடல் வெப்பநிலைக்குக் கீழே இரண்டு அல்லது மூன்று டிகிரி பராமரிக்கிறது. அதிக வெப்பநிலை விந்தணுக்களைப் பாதிக்கிறது சுற்றுப்புற வெப்பநிலையைச் சார்ந்து அடிவயிற்றில் இருந்து நெருக்கமாக அல்லது மேலும் தொலைவில் உள்ள விந்தணுக்களை நகர்த்துவதன் மூலம் விதைப்பையின் மென்மையான தசைகளால் வெப்பநிலை கட்டுப்பாடு செய்யப்படுகிறது. இது அடிவயிற்றில் உள்ள க்ரீமாஸ்டர் தசை மற்றும் டார்டோஸ் திசுப்படலம் (தோலின் கீழ் தசை திசு) மூலம் செய்யப்படுகிறது.
அடிவயிற்று குழிக்கு வெளியே அமைந்துள்ள விந்துப்பை மற்றும் விந்தணுக்கள் இருப்பது கூடுதல் நன்மைகளை அளிக்கும். வெளிப்புற விந்துப்பை வயிற்று அழுத்தத்தால் பாதிக்கப்படுவதில்லை. கருத்தரிப்பதற்கு விந்து போதுமான அளவு முதிர்ச்சியடையும் முன்பு இது விந்தகம் காலியாவதைத் தடுக்கலாம். மற்றொரு நன்மை என்னவென்றால், இது ஒரு சுறுசுறுப்பான வாழ்க்கை முறையுடன் தொடர்புடைய விந்தகம் குலுங்குதல் மற்றும் இறுக்கங்களிலிருந்து விந்தகத்தை பாதுகாக்கிறது. யானைகள், திமிங்கலங்கள் மற்றும் பைம்மாவினம் போன்ற நிலையான வேகத்தில் நகரும் விலங்குகளுக்கு விந்தகம் உண்டு ஆனால் விந்துப்பை இல்லை. நஞ்சுக்கொடிசார் பாலூட்டிகளைப் போலல்லாமல், சில ஆண் பைம்மாவினங்களுக்கு ஆண்குறிக்கு முன்புறமாக ஒரு விதைப்பை உள்ளது,    வெளிப்புற விதைப்பை இல்லாமலும் பல பைம்மாவினங்கள் உள்ளன மனிதர்களில், விந்துப்பையானது உடலுறவின் போது சில உராய்வுகளை வழங்கக்கூடும், இது பாலியல் செயல்பாட்டை மேம்படுத்த உதவுகிறது.
மருத்துவ முக்கியத்துவம்
மடியில் நிலைநிறுத்தப்பட்ட மடிக்கணினியைப் பயன்படுத்துவது விந்தணு உற்பத்தியை எதிர்மறையாக பாதிக்கும் என்று ஒரு ஆய்வு சுட்டிக்காட்டியுள்ளது.
நோய்கள் மற்றும் நிலைமைகள்
விந்துப்பையும் அதன் உள்ளடக்கங்களும் நோய்களை உருவாக்கலாம் அல்லது காயங்களை ஏற்படுத்தலாம்.
குறிப்புகள்
பகுப்பு:உடற்கூற்றியல் பகுப்பு:மனித உடல் பகுப்பு:மனித இனப்பெருக்கம் பகுப்பு:இனப்பெருக்கத் தொகுதி
பண்பாட்டுப் பொதுமை
பண்பாட்டுப் பொதுமை என்பது உலகில் உள்ள எல்லாப் பண்பாடுகளுக்கும் பொதுவாக இருக்கக்கூடிய, ஒரு கூறையோ ஒழுங்கமைப்பையோ (pattern) குணப்பாங்கையோ (trait) நிறுவனத்தையோ குறிக்கும். எடுத்துக்காட்டாக, திருமணம், மொழி, கலை முதலிய சமூக வழக்கங்கள், ஒரு குறிப்பிட்ட பண்பாட்டினரிடம் மட்டுமன்றி எல்லாப் பண்பாட்டினரிடமும் உள்ளன. இவை பண்பாட்டுப் பொதுமைகள் ஆகும். 250க்கும் மேற்பட்ட பண்பாடுகளைப் பற்றி ஆய்வு செய்த, ஜார்ஜ் பீட்டர் மர்டாக் என்பவர், ஏறத்தாழ இவ்வாறான 70 பொதுமைகளைப் பட்டியலிட்டுக் காட்டியுள்ளார். டொனால்டு பிரவுன் (Donald E Brown) என்பவர் கிட்டத்தட்ட 200 பொதுமைகளைத் தொகுத்துள்ளார்.
பண்பாட்டுப் பொதுமைகள் காணப்படுகின்றன எனினும், அவற்றைத் பாகுபடுத்திப் பார்ப்பது சிக்கலானது என்று தான் எழுதிய மனிதப் பொதுமைகள் என்னும் நூலில் பிரவுண் குறிப்பிட்டுள்ளார். இத்தகைய பொதுமைகளை விளக்குவதற்கு ஒருங்கிணைந்த ஒரே கோட்பாடு இருப்பதற்கான வாய்ப்பு இல்லை என்பது அவரது கருத்து. ஆனாலும், இப் பொதுமைகளுக்கான ஒரே மூலத்தை, மனித இயல்பில் தான் காணமுடியும் என்றும், அம் மனித இயல்பின் அடிப்படை மனித மனம் தான் என்றும் அவர் கருதுகிறார்.
இவ்வாறு பொதுமைகள் காணப்படுவதற்கு, மனிதனுடைய அடிப்படைத் தேவைகள் ஒன்றாக இருப்பதே காரணம் என்று சிலர் கருதுகிறார்கள். உணவு ஈட்டுதல், உறுப்பினர்களை நெறிப்படுத்தல், உறைவிடம் மூலம் பாதுகாப்பளித்தல், இனம் தொடர்ந்து இருப்பதற்காக இனப்பெருக்கம் செய்தல், குழந்தைகளுக்குப் பண்பாடு கற்பித்தல் என்பன எல்லாப் பண்பாட்டினருக்குமே அடிப்படைத் தேவைகளாக இருப்பதால், இவற்றின் மூலம் பண்பாட்டுப் பொதுமைகள் ஏற்படுகின்றன என்பது அவர்கள் கருத்து
குறிப்புகள்
<References/>
வெளியிணைப்புகள்
பிரவுனால் தொகுக்கப்பட்ட பண்பாட்டுப் பொதுமைகள்
பகுப்பு:பண்பாடு பகுப்பு:மானிடவியல்
இலங்கை அழகி
இலங்கை அழகி (Sri Lankan Birdwing, Troides darsius) என்பது "அழகி" இனத்தைச் சேர்ந்த இலங்கையில் காணப்படும் பட்டாம்பூச்சியாகும்.
இலங்கைத் தீவில் இதுவே பெரிய பட்டாம்பூச்சியாகவும் தீவு முழுவதிலும் பரந்து காணப்படுகிறது. இதனை இலங்கையில் மட்டுமே காணலாம். இது பயிர்களை சேதப்படுத்துவதோ அல்லது நோய்க்காவியாகவோ காணப்படுவதில்லை. இப்பண்புகளை இது கொண்டுள்ளதால் இதனை "இலங்கையின் தேசிய பட்டாம்பூச்சி" என சூற்றடல் அமைச்சினால் அறிவிக்கப்பட்டது.
வெளி இணைப்புக்கள்
Naturhistorisches Museum Wien]](English/German)
பகுப்பு:அழகிகள் (பட்டாம்பூச்சிக்குடும்பம்)
அராலி கிழக்கு மலையாளன் காடு ஐயனார் கோயில்
மலையாளங் காடு ஐயனார் கோவில் இலங்கையின் வடக்கு மாகாணம் யாழ்ப்பாண மாவட்டத்தின் வலிகாமம் மேற்குப் பிரிவில் வட்டுக்கோட்டை தொகுதியில் அராலி பிரிவில் அராலி கிழக்கு என்ற இடத்தில் அமைந்துள்ளது. அராலிப் பாலத்தில் இருந்து தெற்கே கால் மைல் தூரத்தில் அராலித் துறைமுகத்துக்கு செல்லும் வீதியில் வழுக்கை ஆற்று கடற்கரை ஓரமாக இது அமைந்துள்ளது.
இவ்வாலயத்தின் சிறப்புத் திருவிழா ஆனி உத்தரம் ஆகும். முதலாம் நாள் கொடி ஏற்றமும், 6-ஆம் நாள் கப்பல், 7-ஆம் நாள் வேட்டை, 8-ஆம் நாள் சப்பரம், 9-ஆம் நாள் தேர், 10-ஆம் நாள் ஆனி நடேசர் உத்தரம் தீர்த்தம், 11-ஆம் நாள் பூங்காவனம், 11 நாட்களும் அன்னதான சபையால் அன்னதானம் வழங்கப்படுகின்றது. 11 நாட்களும் அன்ணா விளையாட்டுக்கழகம் தாகசந்தி சேவை நடத்திவருகின்றனர். கார்த்திகை மாதம் மாலை அணிந்து நோன்பு நோக்கப்படும். தை முதல் நாள் மகரஜோதி பூசை நடைபெறும். நல்லூர் 16-ஆம் திருவிழா சாயங்கால பூசையினை இவ் ஆலய நிர்வாகத்தினர் செய்து வருகின்றனர்
சித்திரை மாதம் சித்திரை வருடப்பிறப்பு, சித்திரபுத்திரர் நாயனார் கதை, சித்திரை உத்திரம். வைகாசி மாதம் வைகாசி உத்திரம். ஆனி மாதம் கொடி ஏற்றத்திருவிழா, ஆனி நடேஸ்வரர் உத்திரம், ஆடி மாதம் ஆடி உத்திரம், ஆவணி மாதம் ஆவணி உத்திரம், விநாயகர் சதுர்த்தி, புரட்டாதி மாதம் நவராத்திரி, புரட்டாதி உத்திரம், ஐப்பசி மாதம் கந்தசட்டி, ஐப்பசி உத்திரம், கார்த்திகை மாதம் கார்த்திகை விளக்கீடு, சபரி மாலை அணிதல், கார்த்திகை உத்திரம், மார்கழி மாதம் மார்கழி உத்திரம், திருவெம்பாவை, தை மாதம் தைப்பொங்கல், மகரஜோதி, தைப் பூசம், தைக்குளிர்த்தி, தை உத்திரம். மாசி மாதம் மாசி மகம், மாசி சிவராத்திரி, மாசி உத்திரம். பங்குனி மாதம் பங்குனி உத்திரம்.
மேற்கோள்கள்
பகுப்பு:அராலியில் அமைந்துள்ள கோயில்கள்
சியூடோகுரோமைடீ
சியூடோகுரோமைடீ (Pseudochromidae), ''பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். சுமார் 100 இனங்கள் இக் குடும்பத்தில் அடங்கியுள்ளன.
இவை வெப்பவலயப் பகுதிகளிலும், இந்திய-பசிபிக் துணை வெப்பவலயப் பகுதிகளிலும் உள்ள பவளத் திட்டுக்களில் காணப்படுகின்றன. ஒளி பொருந்திய நிறங்களைக் கொண்ட இவை பெரும்பாலும் பால்சார் தோற்ற வேறுபாடுகளைக் காட்டுகின்றன. இவை சிறிய மீன்கள். பெரும்பாலும் 10 சதம மீட்டர்களுக்கும் குறைந்த நீளம் கொண்டவை. சில 2 சதம மீட்டருக்கும் குறைவானவை.
வெளியிணைப்புக்கள்
பகுப்பு:மீன் குடும்பங்கள்
கட்லிசெரா சட்டமன்றத் தொகுதி
கட்லிசெரா சட்டமன்றத் தொகுதி (Katlicherra Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
லோனார் பள்ளத்தாக்கு ஏரி
உலோனார் மொத்தல்பள்ள ஏரி அல்லது உலோனார் ஏரி (Lonar crater lake) என்பது, மகாராஷ்டிராவின் புல்டானா மாவட்டத்தில் உலோனாரில் அமைந்த தேசிய புவியியல் நினைவுச்சின்னம் ஆகும். இது உப்பு சோடா ஏரி ஆகும்.]],    காலத்தில் ஒரு விண்கல் தாக்கத்தால் உருவாக்கப்பட்டது. தற்போது 2020 இல் இந்த ஏரியின் நீர் இளஞ்சிவப்பு நிறத்தில் மாறியுள்ளது. இந்த ஏரி, இயற்கையில் உப்பும் காரமும் சேர்ந்த ஏரி ஆகும். புவியியலாளர்கள், சுற்றுச்சூழல் வல்லுநர்கள், தொல்பொருள் ஆராய்ச்சியாளர்கள், இயற்கைவாதிகள், வானியலாளர்கள் இந்த சிற்றரச ஏரி சுற்றுச்சூழலின் பல்வேறு கூறுபாடுகளை ஆய்வு செய்துள்ளனர். . உலகிலேயே இது நான்கிலொரு பசால்ட் பாறை மீதான விண்கல் மொத்தல் குழிப்பள்ளமாகும். மற்ற மூன்று பசால்ட் மொத்தல் குழிப்பள்ளங்கள் தென்பிரேசில் நாட்டில் உள்ளன. உலோனார் ஏரி 1.2 கிலோமீட்டர் (3,900 அடி) சராசரி விட்டம் கொண்டிருக்கிறது, மேலும் இது பள்ளம் விளிம்பிற்கு கீழே 137 மீட்டர் (449 அடி) ஆகும். விண்கல் பள்ளம் விட்டம் சுமார் 1.8 கிலோமீட்டர் (5,900 அடி)ஆகும்.
அச்சம்பட்டி திருவேங்கடப் பெருமாள் கோயில்
அச்சம்பட்டி திருவேங்கடப் பெருமாள் கோயில் தமிழ்நாட்டில் மதுரை மாவட்டம், அச்சம்பட்டி என்னும் ஊரில் அமைந்துள்ள பெருமாள் கோயிலாகும்.
லோனார் பள்ளத்தாக்கு ஏரி
2010 ஆம் ஆண்டில் வெளியிடப்பட்ட ஆய்வில் 570,000 ± 47,000 ஆண்டுகள் வயது உடையதாக கருதப்படுகிற்து.
அச்சம்பட்டி திருவேங்கடப் பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
லோனார் பள்ளத்தாக்கு ஏரி
8 கிமீ (5 மைல்) உயரத்திற்கு மேல் சுற்றளவு கொண்ட ஒரு முட்டை வடிவத்தை கொண்டிருக்கும் ஒரு சிறிய சிறிய மலைத் தொடர். அடிவாரத்தில், ஏரி சுமார் 4.8 கிமீ (மூன்று மைல்கள்) சுற்றளவைக் கொண்டுள்ள ஏரி கரையோரத்திலிருந்தே, விவசாயத்திற்காக பயன்படுத்தப்படுகிறது. தானியங்கள், மக்காச்சோளம், வெண்டை, வாழை மற்றும் பப்பாளி ஆகியவை முக்கிய பயிரிடப்படும் பயிர்களாகும். ஏரியின் நீர் பல்வேறு உப்புகள் அல்லது சோடாக்களைக் கொண்டுள்ளது, மற்றும் வறண்ட காலநிலையில் நீராவி நீர் அளவைக் குறைக்கும் போது, அதிக அளவிலான சோடா சேகரிக்கப்படுகிறது. பூர்ணா மற்றும் பெங்கங்கா எனும் இரண்டு சிறிய நீரோடைகளும், ஏரிக்குள் வந்து சேருகின்றன
அச்சம்பட்டி திருவேங்கடப் பெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
லோனார் பள்ளத்தாக்கு ஏரி
பள்ளம் ஒரு முட்டை வடிவம் உள்ளது. கிழக்கு விட்டம், 35 முதல் 40 பாகக் கோணத்தில் விண்கல் தாக்கம் ஏற்பட்டது.முன்னதாக தெர்மோமினினெசன்ஸ் பகுப்பாய்வு 52,000 ஆண்டுகள் விளைவைக் கொடுத்தது, அண்மையில் ஆர்கான்-ஆர்கான் டேட்டிங், சிதைவு மிகப்பெரியது என்று கூறுகிறது; அது 570 000 ± 47 000 ஆண்டுகள் பழையதாக இருக்கலாம். இந்த அதிக வயது படிகப்பகுதிகளின் அரிதான செயல்முறைகளின் அளவிற்கு ஏற்ப உள்ளது.
அச்சம்பட்டி திருவேங்கடப் பெருமாள் கோயில்
பூசைகள்
இக்கோயிலில் ஒருகாலப் பூசை நடக்கின்றது.
லோனார் பள்ளத்தாக்கு ஏரி
பிரிவுகள்
உலோனார் பள்ளத்தாக்கின் புவியியல் ஐந்து தனிமண்டலங்களாகப் பிரிந்து, தனித்தன்மையான புவியியல்புப் பண்புகளை வெளிப்படுத்துகின்றன. ஐந்து மண்டலங்களாக, 1. மிக வெளியே உள்ள வீசல் கவிப்பு 2. மொத்தல் பள்ள விளிம்பு 3.மொத்தல் பள்ளச் சரிவுகள் 4. மொத்தல் பள்ளப் படுகை, 5. மொத்தல் பள்ள ஏரி ஆகியன அமைகின்றன. கந்தப் புராணம், பத்மப் புராணம், ஐன்-ஐ-அக்பரி போன்ற பண்டைய நூல்களில் இந்த ஏரி முதன்முதலில் குறிப்பிடப்பட்டுள்ளது. 1823 இல் பிரித்தானிய அதிகாரி ஜெ.இ. அலெக்சாந்தர் ஏரிக்கு முதல் ஐரோப்பியப் பயணத்தை மேற்கொண்டார். மகாராட்டிராவின் புல்டானா மாவட்டத்தில் ஏரி அமைந்துள்ள இடம், ஒரு காலத்தில் அசோகர் பேரரசின் பகுதியாகவும், பின்னர் சதாவகானாவின் பகுதியாகவும் இருந்தது. சாளுக்கியர்களும், இராடிரகூடர்களும் இப்பகுதியை ஆட்சி செய்தனர். முகலாயர்கள், யாதவர்கள், நிஜாம், பிரித்தானியக் காலப்பகுதிகளில் இங்கு வணிகம் பரவலாக விளங்கியது. ஏரிக்கு வெளியில் காணப்படும் பல கோயில்கள் யாதவா கோவில்கள் என்றும் ஏமத்பந்தி கோயில்கள் (ஏமத்ரி ராம்காயாவால் பெயரிடப்பட்டவை) என்றும் அழைக்கப்படுகின்றன.
அச்சம்பட்டி திருவேங்கடப் பெருமாள் கோயில்
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லோனார் பள்ளத்தாக்கு ஏரி
காட்சிமேடை
உலோனார் மொத்தல் பள்ளத்தின் அழகான காட்சி
வெளி இணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:மகாராட்டிராவின் ஏரிகள் பகுப்பு:இந்திய ஏரிகள் பகுப்பு:விண்கல் மொத்தல் பள்ள ஏரிகள் பகுப்பு:உப்பு ஏரிகள் பகுப்பு:புல்டாணா மாவட்டம்
இலக்கு (துடுப்பாட்டம்)
thumb|274x274px|இலக்கின் தோற்றம் இலக்கு (Wicket) என்பது துடுப்பாட்டத்திற்குத் தேவைப்படும் கருவிகளில் ஒன்றாகும். இது ஒரு மட்டையாளரை ஆட்டமிழப்பு செய்யப் பயன்படுகிறது. இது வீசுகளத்தின் இரு முனைகளில் உள்ள எல்லைக்கோடுகளில் அமைக்கப்பட்டிருக்கும்.
பொதுவாக இலக்குக்கு அருகில் நிற்கும் மட்டையாடுபவர், தன்னை நோக்கி வீசப்படும் பந்து இலக்கில் படாதவாறு மட்டையால் தடுப்பார். மேலும் பந்தை களத்தில் அடித்துவிட்டு ஓட்டங்கள் எடுக்கவும் முயற்சிப்பார்.
குச்சிகளும் மரத்துண்டுகளும்
ஒரு இலக்கு என்பது மூன்று குச்சிகள் மற்றும் இரு இணைப்பான்கள் ஆகியவற்றைக் கொண்டு அமைக்கப்படும். இதன் அளவுகள் மற்றும் அமைக்கும் முறை குறித்து விளக்கும் துடுப்பாட்ட விதி 8 பின்வருமாறு:
இலக்கு என்பது 28 அங்குலங்கள் உயரமுள்ள மூன்று மரக்குச்சிகளைக் கொண்டது. வீசுகளத்தின் முனையில் ஒவ்வொரு குச்சியும் 9 அங்குல இடைவெளிகளில் சமமாக நடப்படும். குச்சிகளின் உச்சியில் உள்ள பள்ளங்களின் மேல் எவ்வித பிடிமானமும் இன்றி இரு இணைப்பான்கள் வைக்கப்படும். குச்சிகளுக்கு மேல் 0.5 அங்குலங்கள் நீளத்தைத் தாண்டி மரத்துண்டுகள் இருக்கக்கூடாது. மேலும் மரத்துண்டுகளின் அளவு 4.31 அங்குலங்களாக இருக்க வேண்டும்.
மேற்கோள்கள்
பகுப்பு:துடுப்பாட்ட சொல்லியல் பகுப்பு:துடுப்பாட்டக் கருவிகள்
படிஞ்சரேசிரா
படிஞ்சரேசிரா (மலையாளம் :പടിഞ്ഞാറെ ചിറ, மேற்கு நீர்த்தேக்கம்) என்பது இந்தியாவின், கேரளத்தின், திரிசூர் நகரில் உள்ள நான்கு பழமையான குளங்களில் ஒன்றாகும். இது கொச்சியின் மன்னரான சக்தன் தம்புரன் (1751-1805) என்பவரால் கட்டப்பட்டது. இது திரிசூரின் புகழ்பெற்ற அடையாளங்களில் ஒன்றாகும். இது வடக்கே மடத்துக்குச் சொந்தமானது.
வரலாறு
கொச்சி மன்னர் சக்தன் தம்புரான், தனது ஆட்சியில் நீர் மேலாண்மை மற்றும் நீர்ப்பாசன நோக்கத்திற்காக திருச்சூர் நகரில் நான்கு குளங்களை வெட்டினார். அவை வடகீச்சிரா, படிஞ்சேசிரா, தெக்கேசிரா, கிழக்கேசிரா ஆகும். இவற்றில், பிந்தைய இரண்டு குளங்கள் அழிவுற்றன.
குறிப்புகள்
பகுப்பு:கேரள குளங்கள் பகுப்பு:திருச்சூர் மாவட்டம் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ஜே. கே. கே. நடராஜா மருந்தக கல்லூரி
'''ஜே. கே. கே. நடராஜா மருந்தக கல்லூரி''' என்பது ஜே. கே. கே. ரங்கம்மாள் அறக்கட்டளையின் கீழ் செயல்படும் தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்தால் அங்கீகரிக்கப்பட்ட தமிழகத்தின் குமாரபாளையத்தில் இயங்கிவரும் தனியார் மருந்தக கல்லூரி ஆகும்.